Dominis ac magnificis omnibus fratribus in loco qui vocatur Hubiliacus habitantibus monachis, emptores, Rodulfus et filii mei Raculphus et Osbertus, venditores, vendimus vobis aliquid de hereditate nostra, scilicet duos campos qui sunt siti in comitatu Cabilonense, in villa que vocatur Rixiliacus, in fine Geviliaco, accipientes a vobis pretium XV solidorum. Terminant autem ipsi duo campi in duos frontes via publica, in circuitu vero de ipsa hereditate. Ab hodierna vero die et deinceps faciant rectores ipsius loci, Deo et Sancto Marcello servientibus, quidquid facere voluerint, absque ullo contradicente. Si quis vero ex notris heredibus, vel aliquis introducta persona, quod minime credimus, inquietare voluerit, non valeat vindicare quod repetit, sed, coactus judiciaria potestate, auri libram unam componat, et deinceps firma et stabilis permaneat cum stipulatione subnixa. S. Rodulfi venditoris qui fieri et firmare rogavit. S. Raculphi, filii ejus. S. Osberti, fratris ejus. S. Maini. S. Johannis. S. Duranni. S. Iosberti. Actum est hoc in Hubiliaco vico, anno VII regnante Vgone rege cum prole suo Rotberto. Teotmarus tabellarius scripsit rogatus.